
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                        Nr. 4c-1/67
                        Pl-x 154/2015
                        


          Bucureşti,  10.03.2015
                                                             AVIZ

asupra propunerii legislative pentru modificarea şi completarea
 art. 140 din Legea nr. 571/2003 privind Codul fiscal
               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă pentru modificarea şi completarea art. 140 din                          Legea nr. 571/2003 privind Codul fiscal, transmisă cu adresa nr. Pl-x 154 din 2 martie 2015, înregistrată sub nr. 4c-1/67 din 3 martie  2015. 
Senatul, în calitate de primă Cameră sesizată, a respins iniţiativa legislativă în şedinţa din 25 februarie 2015.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                              Cameră decizională. 

Potrivit reglementărilor art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au dezbătut propunerea legislativă menţionată mai sus în şedinţa din 10 martie 2015.

Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, cu observaţii şi propuneri, transmis cu adresa nr. 818 din 14 iulie 2014 şi punctul de vedere al Guvernului, transmis cu adresa nr. 1927 din 21 octombrie 2014, prin care nu susţine adoptarea acestei inițiative legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât cotele reduse de T.V.A. aplicabile în România sunt stabilite cu respectarea principiilor Directivei 2006/112/CE privind sistemul comun al T.V.A., cu modificările și completările ulterioare (Directiva T.V.A.), care reprezintă componenta principală a acquis-ului comunitar în domeniul T.V.A.
Mai mult decât atât, în prezent se află în dezbatere publică pe site-ul Ministerului Finanțelor Publice proiectul  de lege privind Codul fiscal, inițiativă legislativă care cuprinde o serie de modificări și completări substanțiale aduse Codului fiscal în vigoare, iar în scopul asigurării stabilității legislative nu se impune modificarea aceleiași legi prin două acte normative diferite, adoptate la intervale scurte de timp.
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu majoritate de voturi                                                       (1 vot împotrivă și o abținere), avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
               PREŞEDINTE
                              SECRETAR 
               Horia GRAMA                                                      Cornel ITU
                     Şef serviciu

          Graziella Segărceanu

